Youtuber

Un youtuber ye una persona que comparte videos a lo ret social YouTube y interaziona con os suyos subscriptors. I hai una gran variedat de youtubers, beluns d'éls publican videos de moda, atras de videochuegos, de cocina u de musica.

Os youtubers s'han convertiu en una important fuent d'información y entretenimiento pa los Millennials y la Cheneración Z.

 Tipos de youtubers y videos 
I hai una gran variedat de nombres pa describir os diferents tipos de youtubers y de videos que fan. Toz istes parolas son en anglés a causa d'o gran influxo d'a cultura de Estaus Unius.

 Tag 
O tag ye un tipo de video án os youtubers responden preguntas predeterminadas sobre un tema concreto y son penchaus a YouTube pa que los subscriptors d'a canal puedan conoixer una mica mas qué los fa goyo.

 Unboxing 
Os unboxings son videos án os youtubers amuestran a suya reacción a l'ubrir un paquet que ha estau ninviau, normalment per interpresas, pero a vegadas, per individuals como amigos u subscriptors d'a canal.

 Vlogs 
Os vlogs (u tamién videovlogs) son uns videos án s'amuestra lo día a día d'o youtuber. Istes videos son improvisaus y pretenden amostrar la suya rotina u como ye pasar un día con éls.

 Hauls 
En istos videos os youtubers amuestran tot lo que s'han crompau en un temps determinau y en fan una chicota resinya oral.

 Tutorials 
Os tutorials son videos án os youtubers amuestran paso a paso como fer una actividat.

 Tours 
Os tours son recorrius feitos per un puesto án se va amostrando a lo publico tot lo que i hai en aquel espacio.

 what’s on my bag 
En istos videos (de l'anglés con significau "qué i hai en a mía pocha") amuestran lo que tien pa que lo publico pueda entender una mica mas los suyos gustos y costumbres.

 Booktubers 
Os booktubers son aquels youtubers que charran de libros en os suyos videos.

 Gameplays 
Os youtubers (que astí son clamaus "gamers") que fan videos compartindo las suyas partidas de videochuegos.

 Youtubers aragoneses 
Entre los youtubers aragoneses cal destacar:
 Tiparraco, con una canal d'humor con un millón de seguidors.
 Víctor Mélida (ByViruzz), con una canal de videochuegos y mas de dos millons de seguidors.
 Teresa Sanz (Teresa Macetas), con una canal de moda de mas de 200.000 seguidors.
 Silvia Cebolla (A escuchetes), con una canal de recetas de cocina de raso en aragonés.
 Andrea Izquierdo (Andreo Rowling) con una canal de booktuber y mas de 140.000 seguidors.
 LyraGamer.

*